செமாய் மொழி

செமாய் மொழி (ஆங்கிலம்: Semai Language; மலாய்: Bahasa Semai;) என்பது ஆசுத்ரோ-ஆசிய மொழிக் குடும்பத்தின் மோன்-குமேர் மொழிகள்; அசிலியான் மொழிகள்; செனோய மொழிகள் துணைக் குடும்பங்களைச் சார்ந்த ஒரு மொழியாகும். அழிந்து போகாத சில அசிலியான் மொழிகள் இதுவும் ஒன்றாகும்.

தீபகற்ப மலேசியாவின் பேராக், பகாங் மாநிலங்களில் இந்த மொழி பரவலாகப் பேசப்படுகிறது. மேலும், மலேசியாவின் பேராக், பகாங் மாநிலங்களில் உள்ள 17 தொடக்க நிலைப்பள்ளிகளிலும் இந்த மொழி பயிற்றுவிக்கப்படுகிறது. 

பேராக் மாநிலத்தின் தாப்பா நகரில் செரி தாப்பா உயர்நிலப்பள்ளியிலும் (Sekolah Menengah Kebangsaan Sri Tapah) செமாய் மொழி பயிற்றுவிக்கப்படுகிறது.

பொது

செமாய் மொழி எழுத்து முறை கொண்ட மொழி அல்ல. எழுத்து மொழியாக இல்லாததாலும், செமாய் மக்கள் அனைவரும் செமாய் மொழியைப் பேசாததாலும்; எதிர்க்காலத்தில் அந்த மொழி அழிவை எதிர்கொள்ளலாம் என்றும் அறியப்படுகிறது.

பொருளாதார வளர்ச்சி, கல்வி வளர்ச்சி மற்றும் நகரமயமாக்கலின் வளர்ச்சி போன்ற பல அம்சங்களில் செமாய் மக்களின் வாழ்க்கை முறைகளும் அணுகுமுறைகளும் பாதிப்பு அடைந்துள்ளன. அதனால்
அவர்களின் சொந்த மொழியும் பாதிப்பு அடைந்துள்ளது. பள்ளிகளில், செமாய் இளைய தலைமுறையினர்
மலேசிய மொழி மற்றும் ஆங்கிலம் போன்ற பெரும்பான்மை மொழிகளைக் கற்றுக்கொள்கிறார்கள்.

செமாய் மொழி முக்கிய மொழி அல்ல என செமாய் மக்களில் சிலர் கருதுகிறார்கள். அத்துடன் இன்றைய செமாய் இளைஞர்களில் சிலர், தங்களின் தாய்மொழியில் பேசுவதைத் தாழ்வாகவும் நினைக்கிறார்கள்.

 ஊடகம் 

அஸ்லி (Asli) (2017), டேவிட் லீவ் என்பவர் இயக்கிய திரைப்படம். செமாய் பெண்மணி ஒருவர், தன் கலாசாரப் பாரம்பரியத்தைக் கண்டறியும் பாதையில் பயணிப்பதை விவரிக்கும் திரைப்படம். 

உரையாடல்களில் 50 விழுக்காடு, செமாய் மொழியைப் பயன்படுத்திய முதல் மலேசியத் திரைப்படமாகும்.

மேலும் காண்க

 சக்குன் மொழி
 மலேசிய மொழிகள்
 மலாய் மொழி
 அசுலியான் மொழிகள்
 ஆஸ்திரோனீசிய மொழிகள்

மேற்கோள்கள்

மேலும் படிக்க
Diffloth, Gerard.  1976a.  Minor-Syllable Vocalism in Senoic Languages.  In Philip N. Lenner, Laurence C. Thompson, and Stanley Starosta (eds.), Austroasiatic Studies, Part I, 229–247.  Honolulu: The University of Hawaii Press.
Diffloth, Gerard.  1976b.  Expressives in Semai.  In Philip N. Lenner, Laurence C. Thompson, and Stanley Starosta (eds.), Austroasiatic Studies, Part I, 249–264.  Honolulu: The University of Hawaii Press.
Hendricks, Sean.  2001.  Bare-Consonant Reduplication Without Prosodic Templates: Expressive Reduplication in Semai.  Journal of East Asian Linguistics 10: 287–306.
Phillips, Timothy C. 2013. Linguistic Comparison of Semai Dialects. SIL Electronic Survey Reports 2013-010: 1–111.

வெளி இணைப்புகள்

 http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
 http://hdl.handle.net/10050/00-0000-0000-0003-66BF-5@view Semai in RWAAI Digital Archive
 Semai dictionary of SIL International – online version accessible from Webonary.org

பகுப்பு: ஆஸ்திரோனீசிய மொழிகள்
பகுப்பு: மலாய-பொலினீசிய மொழிகள்
பகுப்பு: மலேசிய மொழிகள்